NaiveNeuron/SloPal huggingface dataset:
B. Bugár, podpredseda NR SR: (2004-06-24):
A. Ivanko, poslanec: Ďakujem pekne, pán predsedajúci. Nadviažem na to, čo povedal pán podpredseda vlády a minister spravodlivosti. Bod 2 môjho pozmeňujúceho návrhu, aby bol v súlade so spoločnou správou, ktorú schválil gestorský výbor, vám nanovo preformulujem. Nový čl. V znie: „Tento zákon nadobúda účinnosť 1. októbra 2004 a čl. III nadobúda účinnosť 1. januára 2005.“ Podobne som to predložil, aby to bolo v súlade so spoločnou správou. Preto len to upresňujem. Ďakujem pekne.
Drucker, Tomáš, minister zdravotníctva SR (2016-09-08):
Skúsim to opäť rozdeliť na dve veci. Úlohou zdravotnej poisťovne v zmysle platnej legislatívy je zabezpečiť dostupnosť a prefinancovanie zdravotnej starostlivosti pre všetkých, ktorí to potrebujú, na princípe solidarity. Voľnočasové aktivity vedúce k zdravému životnému štýlu podporuje Všeobecná zdravotná poisťovňa v rámci podporných, či už marketingu aktivitou, aktivít z vlastnej iniciatívy, resp. po dohode s partnerským subjektom. Zmluvu s plavárňou v Nitre Všeobecná zdravotná poisťovňa nemá päť rokov, pretože k uzavretiu zmluvy je potrebná dohoda oboch zmluvných strán ohľadne podmienok zmluvy, k čomu, žiaľ, k dnešnému dňu stále nedošlo. Čo sa týka spoluzodpovednosti, my máme systém zavedený na verejnom zdravotnom poistení postavený na solidárnom princípe. Existujú aj zásluhové poistné princípy, kde je možno zohľadňovať isté malusy a bonusy. Častokrát sa pýtajú, prečo povedzme požívanie alkoholu alebo tabakových produktov nie je zohľadnené v nejakom riziku. Ja tu len spomeniem, že oba tieto produkty sú alebo znášajú zrážkovú daň, to znamená, už konzument, ktorý si ich kupuje, platí vyššie prostriedky. Otázka je, koľko z tých prostriedkov, samozrejme, ide do zdravotného poistenia, ale štát tieto peniaze dostáva za tieto tovary alebo produkty.
Pleštinská, Zita, poslankyňa NR SR (2020-11-25):
Vážený pán predsedajúci, vážené panie poslankyne, vážení páni poslanci, v rozprave nevystúpil žiadny poslanec. Pán predsedajúci, prosím, dajte hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Šimečka, Michal, podpredseda NR SR (2024-01-09):
Ďakujem pekne. Pán poslanec Kišš.
Pellegrini, Peter, predseda NR SR (2015-05-13):
Ďakujem pekne. Pán predseda klubu KDH pán poslanec Abrhan, nech sa páči.
M. Číž, podpredseda NR SR: (2009-02-10):
Otváram všeobecnú rozpravu. Písomnú prihlášku do rozpravy nemám. Opäť sa preto pýtam, kto sa do rozpravy hlási ústne. Neregistrujem žiadneho pána poslanca. Preto uzatváram možnosť podanie ústnej prihlášky. A vyhlasujem všeobecnú rozpravu za skončenú. Ďakujem za tento návrh pani navrhovateľke aj pánovi spravodajcovi. Prerušujem rokovanie o tomto bode programu. Pani navrhovateľka ešte zostane, pretože teraz nasleduje prvé čítanie o návrhu poslankyne Národnej rady Slovenskej republiky Ivety Radičovej na vydanie zákona, ktorým sa mení a dopĺňa zákon č. 483/2001 Z. z. o bankách a o zmene a doplnení niektorých zákonov v znení neskorších predpisov (parlamentná tlač 926). Návrh na pridelenie výborom je v rozhodnutí predsedu č. 243. Nech sa páči, pani poslankyňa, uveďte, prosím, tento návrh zákona.
Paška, Pavol, predseda NR SR (2013-09-18):
Pán poslanec Číž.
Brocka, Július, poslanec NR SR (2013-10-24):
Ďakujem pekne. Ja budem reagovať na pána poslanca Mihála, ale dúfam, že nebudú na mňa reagovať poslanci zo SMER-u tak, ako reagovali na pani poslankyňu Mezenskú. Dámy a páni, už som niekoľko razy povedal, že tento návrh zákona nekritizujem, lebo pôjdem ešte ďalej. Viem si predstaviť, že budem zaň hlasovať, že ho podporím tento vládny návrh zákona, ale mám jednu drobnú podmienku, pán minister. Práve minister, teda exminister Mihál predniesol návrh, pozmeňovací návrh, je to drobný pozmeňovací návrh, ktorý ak by sme tu v pléne schválili, tak odstránime pochybnosť protiústavnosti tohto zákona. Ja som aj s mojimi kolegami Přidalom, Zajacom, Mikloškom podpísal ten pozmeňovací návrh, ktorý predniesol pán poslanec Mihál, čiže ak by tento pozmeňovací návrh prešiel v pléne, tak ja budem hlasovať za tento vládny návrh zákona. A viem si predstaviť, že by tak hlasovali aj moji kolegovia z klubu KDH.
A. Belousovová, podpredsedníčka NR SR: (2007-11-27):
A slovo má pán poslanec Halecký.
Gabániová, Darina, poslankyňa NR SR (2017-09-07):
... môžete poukazovať na problémy v našej spoločnosti, môžete iniciovať rôzne aktivity, rôzne nedostatky vlády alebo podnety môžete dávať, iste, keď chcete byť konštruktívni. No ale vám neostáva nič iné len takéto hlúpoty. (Potlesk.)
Ľ. Martinák, poslanec: (2009-10-22):
Ďakujem ostatným poslancom za podporu môjho návrhu. Ďakujem.
Danko, Andrej, predseda NR SR (2018-10-16):
Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť ústne. Uzatváram možnosť prihlásenia. Je prihlásený jeden. Pán poslanec Ivan, nech sa páči.
Fronc, Martin, poslanec NR SR (2012-09-20):
Ďakujem, pani predsedajúca. Pán kolega Petrák, nemyslím si, že by ste to nevedeli, ale mám pocit, že ste sa emóciami nechali uniesť, keď ste povedali, že garantujte to, že by to bol rozvrat regionálneho školstva do dvoch rokov. My tu nehovoríme o školách, tie sú financované inak, tento zákon sa ich ani nedotýka, týka sa to všetkých školských zariadení. Vieme to obidvaja, ale mám pocit, že sa naozaj trochu emóciou nechali uniesť.
Muňko, Dušan, generálny riaditeľ Sociálnej poisťovne (2014-12-03):
Keď zoberiem vianočný príspevok, viete, koľko ľudí berie vianočný príspevok? Miliónstotisíc ľudí má vianočný príspevok. Viete, koľko ľudí má, keď prirovnávam tie najnižšie dôchodky? Zhruba 400-tisíc. Takže nehovorme o tom, že my sme, alebo proste záležitosti. Áno, máte pravdu, pán poslanec, v tom, že mala vzniknúť, to čo ste tu povedali, jedna pracovná skupina a vyhodnotiť za týchto desať rokov a prikročiť skutočne k reforme alebo k novele štyristošesťdesiatjedničky, kde je 50 dodatkov a takisto k štyridsaťtrojke, kde je 30 dodatkov. Toto vám dávam za pravdu, že či to je ľavá strana alebo pravá strana, by sme si mali korektne sadnúť a začať veci robiť. Lebo to nie je len tu, to, čo sa bavíme, to mám s úrazovými dávkami, to mám s nemocenskými dávkami. Tam je hŕba ďalších vecí, to nie je len anuitná novela, alebo proste že teraz valorizácia alebo prepočítavanie dôchodcov, ktorých je 120-tisíc od 1. januára. Ja vám vymenujem problémy, ich je tam hŕbu. Treba si ale skutočne sadnúť a za dva alebo za tri roky pripraviť jeden seriózny zákon, ktorý by sme mali v roku 2017 alebo 2018 predložiť.
Bugár, Béla, podpredseda NR SR (2017-03-29):
Prezentujme sa a hlasujme. (Hlasovanie.) Prítomných 145, za 67, proti 27, zdržalo sa 51 poslancov. Konštatujem, že tento návrh nebudeme prerokovávať v druhom čítaní. Teraz prosím pani poslankyňu Remišovú, aby uviedla v prvom čítaní hlasovanie o návrhu poslancov Gröhlinga, Jurzycu a Poliačika na vydanie zákona, ktorým sa dopĺňa školský zákon, tlač 471. [Hlasovanie o návrhu poslancov Národnej rady Slovenskej republiky Branislava Gröhlinga, Eugena Jurzycu a Martina Poliačika na vydanie zákona, ktorým sa dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov , tlač 471.]
Laššáková, Jana, podpredsedníčka NR SR (2015-10-07):
Ďakujem pekne, pán poslanec, zaujmite miesto určené pre navrhovateľov. A dávam slovo spravodajcovi, ktorého určil navrhnutý gestorský výbor pre financie a rozpočet, poslancovi Zajacovi. Nech sa páči, pán poslanec, máte slovo.
Bugár, Béla, podpredseda NR SR (2011-04-05):
Ďakujem. Chcem vás informovať, že vzhľadom k tomu, že počítač nám vypovedal službu, ak budete súhlasiť s tým, tie dve minúty ja budem merať. A ešte pán poslanec Glenda s faktickou a pán poslanec Lazár bude potom reagovať na faktické. Takže, ak mi veríte, nech sa páči. (Podporné hlasy z pléna.) Pán poslanec Glenda, nech sa páči, môžete hovoriť. No, viete zapnúť? Tak viete čo? Príďte sem. Nebudeme do zajtra. Príďte sem a odtiaľto normálne dve minúty. Vy ste posledný teda s faktickou poznámkou. A na vás ešte bude reagovať pán poslanec Lazár. Nech sa páči.
Sólymos, László, podpredseda vlády a minister životného prostredia SR (2019-09-12):
Ďakujem pekne. Vážený pán predsedajúci, vážená Národná rada, vážení členovia vlády, dovoľte mi, aby som z poverenia predsedu vlády a podľa rokovacieho poriadku Národnej rady Slovenskej republiky ospravedlnil z dnešnej hodiny otázok neprítomných členov vlády a oznámil ministrov poverených ich zastupovaním. Neprítomní sú podpredseda vlády Slovenskej republiky pre investície a informatizáciu Richard Raši, je na pracovnej ceste na východnom Slovensku, zastupuje ho minister dopravy a výstavby pán Árpád Érsek. Ministerka vnútra Denisa Saková, neodkladné pracovné povinnosti, zastupuje ju minister práce, sociálnych vecí a rodiny pán Ján Richter. Ministerka školstva, vedy, výskumu a športu Martina Lubyová je na pracovnej ceste, zastupuje ju minister dopravy a výstavby pán Árpád Érsek. Minister zahraničných vecí a európskych záležitostí pán Miroslav Lajčák je na zahraničnej pracovnej ceste v Bosne a Hercegovine, zastupuje ho minister práce, sociálnych vecí a rodiny pán Ján Richter. Minister Ladislav Kamenický je na zahraničnej pracovnej ceste v Helsinkách, zastupuje ho minister práce, sociálnych vecí a rodiny Ján Richter. Minister hospodárstva Peter Žiga tu nie je, lebo nemá otázky. Ďakujem pekne.
Kazda, Radovan, poslanec NR SR (2020-05-19):
Ďakujem. Ja sa to tiež pokúsim teda skrátiť. Ja mám v podstate iba jednu otázku na pána poslanca. Keď sme hovorili o tom, že kto čo seje, kto čo zasial, tak mňa naozaj zaujíma, že procesne, že prečo stále navrhujete pána Blahu, keď, veď naozaj sa stačí pozrieť, že čo on za sebou zanechal, stačí sledovať jeho statusy, vygoogliť si, čo sú argumentačné chyby, čo sú manipulačné fauly, metódy v debatách, čo sú logické chyby, a tam sa dá veľmi jednoducho zistiť, akým spôsobom on berie lož ako pracovnú metódu, ako si vytvára svoj vlastný hodnotový systém založený na vymyslenom nejakom, nejakej konštrukcii, z ktorej potom, samozrejme, obviňuje aj opozíciu. To je čisto iba praktická vec, čo sa týka manipulačných metód v debatách. A potom si kladiem znovu otázku, že keď viete, že má takúto zahraničnú politickú orientáciu, ktorá je naprosto v rozpore so zahraničnopolitickou orientáciou Slovenska a aj vašej strany, tak zase si kladiem tú istú otázku, že prečo ho stále nominujete, keď je, keď poznáte tieto dva, dva jasné rozpory, s ktorými vlastne nesúhlasí nielen koalícia, ale bezpochyby, predpokladám, že aj veľmi veľká časť poslancov SMER-u. Ďakujem.
Lišková, Iveta, poslankyňa NR SR (2013-09-13):
Ďakujem za slovo. Vážený pán predsedajúci, vážené poslankyne, vážení páni poslanci, dovoľte mi, aby som z poverenia navrhnutého gestorského výboru, teda Výboru Národnej rady Slovenskej republiky pre ľudské práva a národnostné menšiny v súlade s § 73 ods. 1 podala v prvom čítaní spravodajskú informáciu k návrhu Výboru Národnej rady Slovenskej republiky pre ľudské práva a národnostné menšiny na vydanie zákona, ktorým sa mení a dopĺňa zákon č. 553/2002 Z. z. o sprístupnení dokumentov o činnosti bezpečnostných zložiek štátu 1939 – 1989 a o založení Ústavu pamäti národa a o doplnení niektorých zákonov (zákon o pamäti národa) v znení neskorších predpisov, tlač 644. Konštatujem, že návrh zákona bol podaný v lehote určenej § 72 rokovacieho poriadku, to je 15 dní pred konaním schôdze, na ktorej sa uskutoční jeho prvé čítanie. Návrh spĺňa po formálnoprávnej stránke všetky náležitosti uvedené v § 67 a § 68 zákona o rokovacom poriadku, ako aj náležitosti určené v legislatívnych pravidlách. Podľa vyjadrenia navrhovateľa problematika návrhu zákona nie je upravená v práve Európskej únie, preto sa stupeň zlučiteľnosti nevyžaduje. Návrh bude mať pozitívny vplyv na rozpočet verejnej správy. Vychádzajúc z oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby sa Národná rada uzniesla v zmysle § 73 ods. 3 písm. c) zákona o rokovacom poriadku na tom, že návrh zákona prerokuje v druhom čítaní. V súlade s rozhodnutím predsedu Národnej rady č. 618 z 19. augusta 2013 navrhujem, aby návrh zákona prerokoval ústavnoprávny výbor a výbor pre ľudské práva a národnostné menšiny ako gestorský výbor v lehote do 30, resp. 32 dní od jeho prerokovania v prvom čítaní. Pán predsedajúci, otvorte, prosím, všeobecnú rozpravu. Ďakujem.
Krajčír, Ľuboš, poslanec NR SR (2022-05-19):
Pán kolega, ja z vás a z vašej strany mám naozaj, som veľmi sklamaný a veľmi zlý pocit. Akákoľvek pomoc, či to je momentálne teraz, či to bola počas COVID-u, vždy ste vystupovali a rečnili o tom, ako vy budete pomáhať ľuďom. A vždy na konci dňa, keď sa to malo odsúhlasiť, tá pomoc, nikdy ste za ňu nezahlasovali, vždy ste dokonca vystupovali a začali ste to tu blokovať. Môžete sa za toto hanbiť a naozaj idete tu rozprávať o skrátenom legislatívnom konaní. No doteraz vašej ministerke a nikomu z vás to tu nevadilo. Zrazu pri tomto, keď ideme priamo pomáhať rodinám, zrazu teraz vám toto ide vadiť. To je naozaj katastrofa. A to, čo ste tu predvádzali v tom vašom vystúpení, nehnevajte sa na mňa, vy ste si tu hovorili o tom, kde, však darujte financie bez problémov, vy aj vaša manželka, a nemusíte tu o tom rečniť. Nič nedáte a len tu rozprávate o tom, jak by ste možno raz chceli dať. Dajte. Pozrite sa na nášho predsedu parlamentu, ten darováva bez toho, aby o tom niekomu vôbec tuto rozprával, nie takýmto naozaj smiešnym spôsobom. Môžete sa hanbiť.
Vaľová, Jana, poslankyňa NR SR (2018-03-13):
Ďakujem veľmi pekne. Ja veľmi krátko. Ja som veľmi rada, že je tu aj pán minister, lebo na výbore pán minister, ho zastupoval štátny tajomník, a som rada, že si vlastne vypočul aj túto petíciu občanov. Chcela by som len k tomu povedať, že určite by bolo potrebné zastropovať vek odchodu do dôchodku aj z toho dôvodu, že vlastne urobíme priestor aj pre mladých ľudí, aj keď vieme, že dneska seniori sú veľmi aktívni, ale ústava nám dovoľuje, že každý môže ísť do dôchodku podľa vlastného výberu, a chcela by som pripomenúť, aj s kolegyňou Kuciaňovou sme rozprávali, aby sa tam trošku zohľadnilo, ak sa bude k tomuto pripravovať legislatíva, aby zohľadnila ženy matky. Pretože naozaj kedysi v minulosti to bolo veľmi dobré, že ak žena vychovala dieťa, je to, ako keby naozaj pracovala, lebo je to veľmi záslužná činnosť v spoločnosti, aby naozaj tieto ženy, ak sa bude predkladať táto legislatíva, mali možnosť ako kedysi ísť skôr do tohto dôchodku a naozaj táto ich záslužná činnosť bola považovaná ako za určite výkon, ktorý sa môže rovnať určite pracovnému výkonu. To by som chcela pána ministra poprosiť, keď budeme ešte o tomto niekedy rokovať. Ďakujem.
Mikloško, Jozef, poslanec NR SR (2013-09-06):
Kanec fiľma. (Smiech v sále.)
P. Hrušovský, predseda NR SR: (2005-05-20):
(Hlasovanie.) 138 prítomných, 30 za, 22 proti, 85 sa zdržalo, 1 nehlasoval. Návrh sme neschválili. Budeme hlasovať... M. Abelovský, poslanec: Druhý pozmeňujúci návrh som tiež predložil ja a má vzťah k § 314 Trestného zákona. Ide o tie...
Jurinová, Erika, podpredsedníčka NR SR (2015-06-25):
Ďakujem, pán poslanec. Dávam slovo spravodajcovi, ktorého určil navrhnutý gestorský výbor pre financie a rozpočet, pánovi poslancovi Ivanovi Miklošovi.
Ďurkovský, Andrej, poslanec NR SR (2010-12-10):
Ďakujem pekne. Pán poslanec, na jednej strane máte pravdu, len to sa netýka totižto len poľnohospodárov vo všeobecnom ponímaní tohto zákona, týka sa všetkých podnikateľov i fyzických osôb v rámci všetkých našich miest a obcí. A to, čo som povedal, je skutočne na príslušnom miestnom alebo mestskom zastupiteľstve, aby stanovili formou všeobecne záväzného nariadenia výšku tejto dane. V prípade, že ju zle odhadnú, a je to oblasť vidieka, tak, samozrejme, si to, prepytujem, prví zliznú zo strany poľnohospodárov, že tá daň je zle nastavená. Čiže ten zámer zo strany tvorcu zákona posunúť tú kompetenciu smerom nadol k tým mestám a obciam vo svojej podstate je správny. Samozrejme, treba ale povedať isté formy, pokiaľ ide táto hranica. Ďakujem pekne.
Figeľ, Ján, podpredseda NR SR (2012-08-01):
S reakciou na faktické poznámky, pán poslanec Kaník, nech sa páči.
Baláž, Radovan, poslanec NR SR (2017-05-19):
Pán predseda, prosím, dajte hlasovať o tom, že Národná rada berie na vedomie Správu o stave a vývoji finančného trhu za rok 2016.
Nicholsonová, Lucia, podpredsedníčka NR SR (2016-06-16):
Teraz otváram možnosť prihlásiť sa do rozpravy ústne. Nech sa páči. Hlásia sa do rozpravy ústne traja páni poslanci, štyria. Pani Dubačová, vy ste mi povedali, že sa chcete prihlásiť v rámci záverečného slova. (Reakcia z pléna.) Dobre. Takže traja páni poslanci sa hlásia do rozpravy ústne. Končím možnosť prihlásiť sa do rozpravy. Nech sa páči, pán poslanec Budaj. (Reakcie z pléna.) Pán poslanec Kresák, vy ste sa hlásili do rozpravy? (Reakcia z pléna.) Dobre. To akceptujem. Skúste sa ešte raz prihlásiť. Vytiahnite kartu. Technici vám pomôžu, ale ste zaradený, registrujem vás, dobre. Nech sa páči, pán poslanec Budaj.
Kaník, Ľudovít, poslanec NR SR (2014-03-19):
No, najprv k tomu, k tej úlohe životných poisťovní. Keď sa povie, že tie peniaze by si ľudia mohli vyberať sami z účtu, tak nijak inak sa tomu nedá, nijak ináč sa to nedá pomenovať, len nepochopenie úlohy životných poisťovní, pretože keď si vyberie tie peniaze z účtu povedzme za 10 – 15 rokov a už mu tam nič nezostane a on bude žiť ďalej, čo potom? Zrazu bude mať prázdny účet a peniaze nikde a dôchodok nikde. V tom je práve to zapojenie životných poisťovní, že ony znášajú riziko dlhovekosti a tak ďalej, ale to je na odbornú debatu, len čakal som, že toto je už naozaj všeobecne pochopená záležitosť. K ústavnému zákonu. Bol tu príklad uvedený toho prijímania zákona o dlhovej brzde. No keby sa tak postavili napríklad zástupcovia našej strany pri tom rokovaní, že si postavia podmienku, ktorá by automaticky znamenala, že ich naplnenie by znamenalo odmietnutie, principiálne odmietnutie zo strany vládnucej v tom čase väčšiny, tak by asi to bolo veľmi nezmyselné a žiadny ústavný zákon by nevznikol. Takže jednoducho faktom je, že keď niekto povie, že podporí návrh ústavného zákona len vtedy, keď tam bude návrat na 9 %, čo je neprijateľné pre vládnu stranu, tak automaticky ten zákon vyhadzuje do povetria. Nijak ináč sa to nedá nazvať. A nie je to žiadny kompromis a v tomto návrhu zákona ústavného bolo, že ideme zdvihnúť, zdvihnúť súčasné príspevky zo štyroch na minimálne 6 %, to znamená aj viac, keď v tom čase bude vôľa k takémuto rozhodnutiu, a vďaka MOST-u sa to nestane.
R. Rafaj, poslanec: (2009-06-25):
Prešiel by som na reakciu pani spravodajkyne. Pokiaľ ste nezaznamenali, tak vám zopakujem, že išlo o citáciu z odporúčania alebo rozhodnutia OBSE z Oslo v prípade všeobecných podmienok na prijímanie štátnych jazykov. Ďalší dvaja reagujúci, myslím, sa dostali na vedľajšiu koľaj v predmete prerokovanej veci. Pánovi Mikloškovi by som len povedal, že my na rozdiel od neho veľmi dobre vieme, v čom väzí slovenská suverenita. A ak on si myslí, že ak by sme vytrepali dnešných Číňanov našimi čapicami, že úžasne si pomôžeme pri zvrchovanosti a suverenite Slovenskej republiky, tak je na omyle. A je mi ľúto, ak štátny jazyk Slovenskej republiky konzervatívci znižujú na úroveň akejsi pouličnej potýčky.
Laššáková, Jana, podpredsedníčka NR SR (2016-02-11):
Na vystúpenie pána poslanca majú faktické poznámky pán poslanec Zajac a Viskupič. Končím možnosť prihlásiť sa s faktickými poznámkami. Nech sa páči, pán poslanec Zajac. 12. februára 2016
Laurenčík, Milan, podpredseda NR SR (2021-05-27):
Poslednú faktickú poznámku má pani poslankyňa Magdaléna Sulanová, nech sa páči.
Pčolinský, Peter, podpredseda NR SR (2022-11-10):
Páni poslanci, trošku sa utíšte, prosím! S reakciou na faktické pán poslanec, pán podpredseda Blanár.
Kollár, Boris, predseda NR SR (2022-06-15):
Pani poslankyňa Mierna.
Sulík, Richard, predseda NR SR (2010-10-13):
Vážené panie poslankyne, vážení páni poslanci, pokračujeme v prerušenom rokovaní hlasovaním. Prosím spravodajcu z navrhnutého gestorského výboru, pre financie a rozpočet, poslanca Antona Marcinčina, aby uviedol hlasovanie v prvom čítaní o vládnom návrhu zákona, ktorým sa mení a dopĺňa zákon č. 98/2004 Z. z. o spotrebnej dani z minerálneho oleja v znení neskorších predpisov a ktorým sa mení a dopĺňa zákon č. 309/2009 Z. z. o podpore obnoviteľných zdrojov energie a vysoko účinnej kombinovanej výroby a o zmene a doplnení niektorých zákonov . Pán Marcinčin, máte slovo.
Paška, Pavol, predseda NR SR (2012-07-26):
Hlasujeme. (Hlasovanie.) 146 prítomných, 89 bolo za, 55 sa zdržalo, 2 nehlasovali. Návrh sme schválili.
Paška, Pavol, predseda NR SR (2012-12-05):
Pán poslanec Hraško.
Počiatek, Ján, poslanec NR SR (2010-09-08):
Ďakujem za slovo. Pán Matej, vy ste ma asi úplne pozorne nepočúvali, ja som hovoril a vy ste už miliónkrát hovorili o tom, aký my máme neschopný manažment a neschopných nominantov. Ja hovorím o tom, keďže vy tvrdíte, že my máme neschopných, tak som očakával, že vy máte tých schopných, ktorí sú schopní tie firmy špičkovo riadiť a vysekať ich z akýchkoľvek problémov. Tak sa pýtam, kde je ten váš superstar manažment, aby proste tieto firmy, aj iné firmy, ktoré sú ešte vo verejnom sektore, sa dostali naozaj všetky do zisku? To platí aj pre pána Jurčíka, ktorý teda tvrdí, že ten manažment bol nekvalitný a tie firmy sú, ako to počúvam medzi riadkami, aj tak ako keby úplne neperspektívne, k tomu hovoril niečo aj pán Kaník, a všetci ste odignorovali to, že bola kríza, naozaj obrovská kríza, ktorá znížila výkony Carga. A potom existuje jedna taká fundamentálna otázka: Má vôbec Cargo nejakú perspektívu? Lebo podľa toho, ako to tu počúvam, podľa vás Cargo nemá ako keby žiadnu perspektívu v budúcnosti, ako keby akýkoľvek manažment tam prišiel, nikdy by nebol schopný vykazovať alebo produkovať z Carga zisk. A keď je to teda tak, ako toto tvrdíte, lebo to logicky z toho vyplýva, čo ste hovorili, potom sa pýtam: Komu vôbec chcete to Cargo predať alebo kto si vôbec takú firmu kúpi? Načo by si takú firmu kupoval? Načo by mu bola firma, ktorá nemá absolútne žiadnu perspektívu? Čiže vy podľa toho, čo počúvam, tvrdíte, že Cargo je bezperspektívna firma, ktorú treba asi zatvoriť, alebo neviem, čo s ňou chcete urobiť, a prepustiť všetkých ľudí na ulicu. To je asi jediné riešenie, ktoré z toho vidím. Lebo keby nie, tak musí existovať predsa manažment, keď by mal o to nejaký súkromník záujem, tak musí vedieť, že bude, musí mať na to manažment, ktorý bude schopný tú firmu riadiť tak, aby bola zisková. Ináč by do toho určite neinvestoval žiadne peniaze. Ďakujem.
Glváč, Martin, podpredseda NR SR (2018-12-07):
Ďakujem pekne. Otváram rozpravu. Do rozpravy som dostal dve písomné prihlášky, za klub OĽANO poslankyňa Gaborčáková a potom pani Simona Petrík. Nech sa páči, pani poslankyňa, máte slovo.
Glváč, Martin, podpredseda NR SR (2018-10-18):
Ďalší v rozprave, pán poslanec Heger, nech sa páči.
P. Hrušovský, podpredseda NR SR: ():
J. Gajdoš, poslanec: Pán kolega Engliš, pekne si ich pomenoval „oni“. Dúfam, že „Oni“ s veľkým „O“. Oni vždy vedeli, čo robia a čo chcú. Oni vedeli, kto nastrážil výbušný systém pri mítingu KDH na Pasienkoch. Prišili to Lexovi. Oni vedeli, že Remiáš asi má prsty v pašovaní drog, že je asi gauner a že si s ním niekto vybavil účty. Hodili to na krk HZDS. Oni vedeli, že M. K. mladší bol tiež gauner, že sa podieľal na rôznych kšeftoch, kšeftíkoch a podvodoch. Nakoniec ho „samouniesli“ a hodili to na krk zase Mečiarovi, aby ho skompromitovali vo svete. Oni vždy vedia, čo robia. Oni vždy vedia, čo chcú. A ja sa nedivím, že je to tak, pretože ich riadi ruský chuligán. Ďakujem.
Gyimesi, Juraj, poslanec NR SR (2020-04-02):
Ďakujem za slovo, pán predsedajúci. Za seba chcem povedať, že ja si prácu opozície ctím, takisto si ctím úlohy opozície a v tejto súvislosti by som chcel zdôrazniť aj to, že poslanecký klub OĽANO má za cieľ funkčný štát, funkčné ministerstvá a funkčný parlament. Toto je doktrína, podľa ktorej my ideme, a v súlade s touto doktrínou chcem aj ja zdôrazniť to, že pokiaľ mi táto snemovňa dá dôveru a zvolí ma do čela osobitného kontrolného výboru na kontrolu činnosti Vojenského spravodajstva, tak po sfunkčnení tohto výboru, po zvolení podpredsedov, sa takisto vzdám tejto funkcie. Ja som sem skutočne neprišiel zbierať funkcie, nie som tu kvôli funkciám, som tu preto, aby, som tu preto, aby som robil hodnotovú politiku. Ďakujem pekne.
Pčolinský, Peter, podpredseda NR SR (2023-01-26):
S ďalšou faktickou pán poslanec Kočiš.
M. Číž, podpredseda NR SR: (2007-12-11):
Teraz dávam slovo spravodajcovi, ktorého určil navrhnutý gestorský výbor, výbor pre vzdelanie, mládež, vedu a šport, pánovi poslancovi Martinovi Froncovi. Má slovo. Ďakujem, pán navrhovateľ, poprosím zaujať miesto pre navrhovateľov.
Dubačová, Viera, poslankyňa NR SR (2019-01-30):
Ďakujem veľmi pekne. Ja najskôr na pána poslanca Hrnka, zas povedali ste, plašíte na nesprávnom hrobe. (Reakcia z pléna.) Pán poslanec Hrnko, to je veľmi krásna metafora. Naozaj verím, že ste tým mysleli súčasný stav parlamentu. Metaforicky ste ho nazvali hrobom, predpokladám demokracie, pretože naozaj vaše pôsobenie, robíte všetko pre to a vy ste teda zrejme hrobárom. (Reakcia z pléna.) A ďalšie, ja by som sa chcela spýtať, pán poslanec Hrnko, neprerušujte ma, neskáčte mi do reči, nie je to slušné... (Prerušenie vystúpenia predsedajúcim.)
I. Mikloš, podpredseda vlády a minister financií SR: (2005-12-06):
Z dôvodu zníženia administratívnej náročnosti sledovania nárokov na štátnu prémiu, ako aj z dôvodov nepravidelného sporenia v rámci jedného roka sa upravuje možnosť uplatniť nárok na štátnu prémiu za celý rok jedenkrát ročne. V súlade s nastúpeným trendom postupného znižovania zainteresovanosti štátu na podpore tohto typu finančného produktu s perspektívou zvýšenia objemu podpory pre nájomné bývanie je v návrhu upravená aj suma maximálnej výšky štátnej prémie. Novela zároveň rieši aj niektoré legislatívnotechnické úpravy zákona. Súhlasím s odporučením gestorského výboru pre financie, rozpočet a menu, s tým pozmeňujúcim návrhom, ktorý spoločná správa gestorského výboru navrhuje schváliť. Ďakujem pekne.
Zmajkovičová, Renáta, podpredsedníčka NR SR (2012-12-11):
S faktickou poznámkou sa hlási jeden pán poslanec. Uzatváram možnosť faktických poznámok. Pán poslanec Hlina, nech sa páči.
Hrnčiar, Andrej, podpredseda NR SR (2017-12-01):
Pán poslanec Marosz.
Zmajkovičová, Renáta, podpredsedníčka NR SR (2014-06-05):
S faktickými poznámkami pani poslankyňa Gibalová a Poliačik. Uzatváram možnosť prihlásiť sa. Pani poslankyňa Gibalová.
Šeliga, Juraj, podpredseda NR SR (2020-09-29):
Pán poslanec Kuffa, nech sa páči, skúste trochu skôr, nech nemáme potom hraničné situácie. Nech sa páči.
Glváč, Martin, podpredseda NR SR (2016-06-17):
Pán poslanec Lukáč.
Kuffa, Štefan, poslanec NR SR (2020-09-29):
Ďakujem za slovo. Marek, tak ako si to hovoril cez svoje svedectvo, spomínal si tie dvojičky, ja som si to tak pamätal, že si to už spomínal pri tom prvom čítaní, aj to, že tvoja manželka takmer 40-ročná rozhodla sa v podstate, vy ste sa rozhodli to dieťatko prijať, môžeš ju pozdraviť a držím jej palce (povedané so smiechom) aj v tej výchove. Spomínal si štyri deti, ale na okraj si spomenul aj to, že vám povedali, že keď, že dostanete ten príspevok, až sa teda deti dožijú toho 28. týždňa, a ten príklad ďalší, že keď dieťa zomrie matke na 10. deň, prečo by ten príspevok nemala dostať. Veľmi správne, áno. Tie výdaje tam sú a myslím si, že ani tými peniazmi nedokážeme zahojiť bôľ tej matky, keď to dieťa zomrie. Vieš, ale do istej miery zase aj ten návrh zákona, ktorý tuná je, prepáč, poviem to takto, je dosť málo ambiciózny. Na to, že máte tú ústavnú väčšinu poslancov Národnej rady, tak tento návrh zákona mohol byť oveľa lepší a oveľa viac sme mohli chrániť nenarodené deti. Toto všetko, čo si tuná spomínal, viem si predstaviť, že by to v podstate prešlo v úplne iných návrhoch zákonov. To sa nedá nazvať ani protiinterrupčný zákon, pretože potraty sa budú vykonávať naďalej a my tuná plačeme aj pri COVID-e 19, že jaké sú slabé a bezbranné skupiny, a kdečo všetko, si dovolím povedať, najslabšou a najbezbrannejšou skupinou ľudí sú práve deti, ktoré sú počaté a nie sú narodené. Ich sa nemá kto zastať. A na záver ja chcem tak podať a čakal som to, ale tej tvojej mamičke k tým okrúhlym narodeninám, ja jej želám predovšetkým Božie požehnanie aj to... (Prerušenie vystúpenia časomerom.)
Glváč, Martin, podpredseda NR SR (2016-09-13):
O vystúpenie v rozprave požiadal pán predseda Národnej rady, pán Andrej Danko. Nech sa páči.
Grendel, Gábor, podpredseda NR SR (2021-03-30):
Ďalší v rozprave. Vystúpi pán poslanec Filip Kuffa.
P. Šimko, prezident Prezídia Fondu národného majetku SR: (2009-11-04):
Uvedené materiály Fond národného majetku každoročne predkladá Národnej rade na schválenie v zmysle § 32 ods. 3 zákona č. 92/1991 Zb. o podmienkach prevodu majetku štátu na iné osoby v platnom znení. Uvedený materiál sa skladá z dvoch častí, ako som už avizoval. Je to, po prvé, doplnok k návrhu na použitie majetku Fondu národného majetku na rok 2009. (Ruch v sále.)
Kaník, Ľudovít, poslanec NR SR (2012-08-03):
Veľmi presné a veľmi jasné a právne vyargumentované vystúpenie sme tu počuli od pani poslankyni Žitňanskej a myslím si, že všetkým je jasné, aj poslancom SMER-u, len to, samozrejme, nechcú priznať, že sú v peknej blamáži tou strašidelnou, strašidelným apetítom na zmocnenie sa súkromných prostriedkov sporiteľov a hľadanie akýchkoľvek dôvodov, vytváranie dymových clôn a divadelných výstupov, aby sa to zdôvodnilo, tak ako to v minulosti pán premiér už viackrát urobil, nás doviedlo do úplne zamotanej situácie, v ktorej nikdy ešte Slovenská národná rada nebola. Sme absolútne bez právneho základu a ja si myslím, že je to jasná záležitosť pre Ústavný súd. Znamená, ja som vám povedal pri prerokúvaní už v minulom období, že vy to prevalcujete, ale bude to Pyrrhovo víťazstvo. Už teraz sa ukazuje, že to Pyrrhovo víťazstvo to bude a stáva sa to, pokiaľ si to nerozmyslíte. Varovali sme vás pred tým viackrát, nechoďte do skráteného legislatívneho konania, nebude to dobré. Teraz žnete plody toho, čo ste zasiali. Tak sa nečudujte, pretože naozaj dôvody na skrátené legislatívne konanie nie sú. A naozaj sa musím spýtať: Kde je pán premiér? Tak dramaticky nám tu oznamoval, kde je. Ale tak dozvedeli sme sa to od pána ministra. Je na Kanárskych ostrovoch. No tak fajn, my tu sedíme a, ako pán minister povedal, pán premiér je na Kanárskych ostrovoch. No tak výborne. Možno by mohol zatelefonovať aspoň, až sa nebojí. Ale myslím si, že pán premiér sa obáva. Pretože on tak vie dobre odohrať svoj part divadelný a zutekať... (Prerušenie vystúpenia časomerom.)
Budaj, Ján, poslanec NR SR (2019-10-28):
Ďakujem. No, pán Dostál je známy politický rečník, ale teraz domotal už aj mňa. Navrhovali ste aj kolónku „bez politickej príčetnosti“? Lebo naozaj tá už posledná chýba, keď poslanci úplne vážne celé hodiny diskutujú a vládnuca strana predkladá pár týždňov pred odovzdávaním kandidátok zmeny volebných pravidiel. To je príznak zídenia z mysle alebo nejakých úbohých pokusov niečo, niečo trhnúť cez to, že máte, máte parlamentnú väčšinu. Takže odporúčam, táto kolónka, keby sa dalo, by bola určite vyplňovaná, pretože toto je dôkazom, že poslanci bez politickej príčetnosti nevymrú.
Danko, Andrej, predseda NR SR (2018-02-09):
Ešte pán poslanec Krajniak. Nech sa páči.
Žiga, Peter, podpredseda NR SR (2023-12-07):
Ďakujem pekne, pani ministerka. Dávam slovo spravodajcovi, ktorého určil navrhnutý gestorský výbor pre zdravotníctvo, poslancovi Petrovi Slyškovi. Nech sa páči, pán spravodajca.
Dostál, Ondrej, poslanec NR SR (2010-12-09):
Teraz budeme hlasovať o pozmeňujúcich návrhoch, ktoré odzneli v rozprave, odzneli už včera, čiže nemusíme hlasovať o skrátení lehoty. Dajte, prosím, hlasovať o pozmeňujúcom návrhu, ktorý predniesol pán poslanec Štefanec.
Sulík, Richard, predseda NR SR (2011-06-30):
Ďalší písomne prihlásený rečník v poradí je pán poslanec Gál. Jáj, prepáčte, pán poslanec Šebej, som si vás doplietol. Nech sa páči. Tie fúzy to budú, nech sa páči.
Verešová, Anna, poslankyňa NR SR (2018-12-05):
Ako som povedala vo svojej reči, tak nie je problém čokoľvek v tomto návrhu zákona opraviť či doplniť a to som vyzvala aj vládnych poslancov. Čakala som v podstate, že možno v tomto prvom čítaní sa dozvieme, že zákon z roku 2014, o ktorom hovoril minister Kaliňák, že ho má pripravený, že možno sa tu dozvieme, že nemusia podporovať náš zákon, že, vládni poslanci, že v podstate takýto zákon čoskoro dajú do pléna. Takže s týmto by sme nemali najmenší problém. A čo sa týka ostatných, čo ste vymenovali, nuž priznám sa, že nie som zodpovedná za každého jedného z týchto osôb, ktoré ste vymenovali. A hlavne chcem podotknúť, že naozaj sme na strane teda teraz politických väzňov, obetí, ktorí boli mučení, a bolo by dobré, aby sme zostali v tejto rovine pri tomto návrhu zákona. Všetko ostatné je zase o iných návrhoch. Ďakujem pekne.
B. Zala, poslanec: (2007-12-12):
Pán predseda, prosím, dajte hlasovať.
M. Číž, podpredseda NR SR: (2006-10-17):
Teraz dávam slovo spravodajcovi, ktorého určil navrhnutý gestorský výbor, výbor pre obranu a bezpečnosť, pánovi poslancovi Jánovi Richterovi.
Augustín Hambálek, poslanec NR SR (2021-09-17):
Ďakujem. Týmto sme hlasovali o všetkých návrhoch podaných v druhom čítaní. Ako spoločný spravodajca predkladám teraz návrh na prerokovanie návrhu zákona v treťom čítaní ihneď. Prosím, dajte o tomto návrhu, pán predsedajúci, hlasovať.
Hargaš, Ján, poslanec NR SR (2024-05-14):
Ďakujem pán predsedajúci. Dana, ďakujem ti, že si zosumarizovala, akým fušerským, s prepáčením, naozaj fušerským spôsobom sa táto legislatíva tvorí. SNS sem priniesla zákon, ktorý sa tváril úplne jednoducho, ale už dopredu vedeli, čo chcú spraviť. A potom v druhom čítaní to tu sprznili pozmeňovákmi, ktoré úplne prekopali ten pôvodný zámer. Toľko sebavedomia majú, že ani nedajú dopredu vedieť, že čo chcú vlastne dosiahnuť touto legislatívou, nechajú si to na druhé čítanie na poslanecké pozmeňováky. A ten zákon prešiel najtesnejšou väčšinou, pretože dvaja poslanci HLAS-u sa zdržali. Ale ja by som sa chcel spýtať tých poslancov HLAS-u, ktorí teraz kandidujú do Európskeho parlamentu, či takúto legislatívnu kultúru teda budú presadzovať v Európskom parlamente, či takto si predstavujú tvorbu legislatívy, ktorá bude mať dopady na stovky miliónov ľudí v Európskej únii. Pred chvíľou si tam hrkútala pani Puškárová s pánom Ferenčákom, tak aj ich by som sa to spýtal. Kandidujete do Európskeho parlamentu, takúto legislatívnu kultúru tam chcete priniesť? Toto je tá vaša kompetencia? Pán poslanec Čellár, predseda ústavnoprávneho výboru... (Prerušenie vystúpenia predsedajúcim.)
Kollár, Boris, predseda NR SR (2023-06-15):
Prosím, prezentujme sa a hlasujeme. (Hlasovanie.) Prítomných 77 (za 28, proti 37, zdržalo sa 10, nehlasovali 2).
Paška, Pavol, predseda NR SR (2012-08-03):
Pán poslanec, pán poslanec, blíži sa 16.00 hodina, boli sme dohodnutí, že budeme rokovať do 16.00 hodiny. Chcem dať návrh, keďže ide víkend, bola by škoda, keby ste nemohli dokončiť svoje vystúpenie a ušla by určite niť vašich myšlienok, takže či je všeobecný súhlas, aby sme umožnili, (Ruch v sále.), aby sme umožnili pánovi poslancovi Kaníkovi, aby sme umožnili pánovi poslancovi Kaníkovi, pánovi poslancovi Kaníkovi umožníme, aby mohol dokončiť svoje vystúpenie. Je všeobecný súhlas? (Neutíchajúci ruch v sále. Potlesk.) Nie, ja vás poprosím, ja vás poprosím, budeme hlasovať o tom, keďže... (Neutíchajúci ruch v sále.) Dávam hlasovať, budeme rokovať po 16.00, dávam návrh na predĺženie rokovania po 16.00 hodine do ukončenia vystúpenia pána Kaníka.
Laurenčík, Milan, podpredseda NR SR (2022-04-28):
Ďakujem za slovo, pán podpredseda. Pán Blaha, nezvyknem reagovať na ľudí vášho mentálneho nastavenia, ale urobím dneska výnimku. Ináč je to pod moju úroveň, aby som sa s vami vôbec zapodieval, ale keďže ste tu zosmiešňoval mojich kolegov a zobral ste si aj mňa do úst, tak chcem sa venovať tejto časti vášho vystúpenia. Vyjadril ste sa tam nejak posmešne, ja neviem presne, ako ste to hovoril, ale dokonca ste spomínal obec, z ktorej pochádzam. Tak chcem vám povedať, že keby ste mi toto povedal v Terchovej, tak si to s vami vybavím tak úplne jednoducho, dostal by ste jednu vzduchom chladenú, ak neviete, čo to je, tak jednu po papuli, pretože si vyprosujem, aby ste si do svojej papule bral moje meno v takejto veci. Nebojte sa, biť vás nebudem, ruky si špiniť s vami nebudem. (Reakcia z pléna.) Ste obyčajný chudák, chcem vám to povedať tak opäť po terchovsky, ste obyčajný chruňo.
Šefčík, Marek, poslanec NR SR (2021-03-19):
Ďakujem za slovo. Pán Blanár, z ktorej strany vy pochádzate? Odkiaľ? Odkiaľ? Z ktorej politickej strany? Lebo ste povedali, že, v svojom prejave, vyhrať voľby na základe poloprávd a klamstiev. No tak ja vám najskôr pripomeniem niektoré veci a potom vám poviem, na základe čoho vyhral Matovič voľby. Pripomeniem vám nesplnené vaše predvolebné sľuby: diaľnica do roku 2010; odvolanie ministra pri náznaku korupcie a klientelizmu; odchod z politiky Roberta Fica do roku 2014; dotácia na rekonštrukciu vysokoškolských internátov; po vyšetrení prípadu prezradí, odkiaľ mal daňové podklady, doklady Matovičovej firmy; jedna zdravotná poisťovňa; Národný futbalový štadión do roku 2016; širokorozchodná železničná trať v roku 2010. Ďalší výrok: „Nikdy si ja nesadnem do poslaneckých lavíc ako opozičný poslanec, považujem to za nedôstojné.“ Ďalej poučka pre Roberta Fica, povedal: „HZDS mínus Mečiar, je pre mňa svätá táto poučka.“ Vieme všetci, jak to dopadlo. Vy máte okrem toho ešte ďalšie veci, napríklad predvolebnú korupciu najčerstvejšie, čo sa týka schválenia 13. dôchodkov. No a teraz vám poviem, na základe čoho Matovič vyhral voľby. Matovič vyhral voľby na základe svojho dlhoročného, jednu dekádu trvajúceho boja proti mafii, proti SMER-u. Vy, SMER vydláždil cestu mafii až k špičkám v tomto štáte. Ten sľub Matovič plní! Za ten rok ho plní. (Prerušenie vystúpenia časomerom.)
J. Richter, poslanec: (2008-12-05):
Poznatky získané pri vykonávaní citovaného ustanovenia zákona o priestupkoch nasvedčujú, že je žiaduce jeho rozšírenie o možnosť prejednať konanie poslanca Národnej rady Slovenskej republiky ako priestupok, ak sa odmietne podrobiť vyšetreniu na zistenie prítomnosti alkoholu alebo inej návykovej látky v krvi v súvislosti s dopravnou nehodou, na ktorej mal účasť ako vodič. Ak totiž v súčasnosti poslanec Národnej rady Slovenskej republiky odmietne podrobiť sa predmetnému vyšetreniu, nemožno ustáliť jeho zodpovednosť za uvedené skutkové podstaty priestupkov. Vzhľadom na uvedené skutočnosti sa navrhuje doplniť osobnú pôsobnosť zákona o priestupkoch o konanie poslanca Národnej rady Slovenskej republiky, ktorý ako účastník dopravnej nehody odmietne vyšetrenie na zistenie alkoholu alebo inej návykovej látky v krvi. Takéto konanie napĺňa skutkovú podstatu priestupku proti bezpečnosti a plynulosti cestnej premávky podľa § 22 ods. 1 písm. f) zákona o priestupkoch, na ktorý by sa po prijatí návrhu zákona už nevzťahovala poslanecká imunita. Schválením navrhovanej novely dôjde k zúženiu imunity poslanca parlamentu vo veciach priestupkov, a tým k priblíženiu k právnej úprave jeho zodpovednosti za priestupky iných občanov a k obmedzeniu možnosti zneužitia postavenia verejného činiteľa. Vážené kolegyne, vážení kolegovia, týmto sa uchádzame o podporu pri schválení predmetnej novely a jej postúpení do druhého čítania. Ďakujem, pán predseda.
R. Chmel, minister kultúry SR: (2003-04-23):
Od navrhovaného zvýšenia poplatkov sa očakáva, že prispeje k vytvoreniu podmienok pre existenciu a činnosť verejnoprávnych médií. V prípade účinnosti novely zákona od 1. 7. 2003 by navrhované zvýšenie sadzby koncesionárskych poplatkov malo zabezpečiť nárast príjmov pre Slovenskú televíziu v roku 2003 približne o 350 mil. Sk a pre Slovenský rozhlas asi o 150 mil. Sk. Dôvodom navrhovanej právnej úpravy je skutočnosť, že príjmy Slovenskej televízie a Slovenského rozhlasu sú každoročne znehodnocované infláciou, absenciou adekvátnej štátnej dotácie a štátnych rozvojových programov, nedostatočnou kompenzáciou strát za oslobodené osoby, respektíve priveľmi široko určeným okruhom osôb, na ktoré sa nevzťahuje povinnosť platiť poplatok. Ako vyplýva z analýzy, základným problémom platnej úpravy je súčasná výška sadzby poplatkov, ktorá nebola upravená od roku 1997. Každoročný nárast vstupov spôsobuje vzrastajúcu zadlženosť Slovenskej televízie a Slovenského rozhlasu. Nakoľko zdroje štátneho rozpočtu Slovenskej republiky neumožňujú dostatočne riešiť finančnú situáciu Slovenského rozhlasu a Slovenskej televízie, a to ani v rozsahu za oslobodené osoby a ďalšie položky uvedené v analýze financovania Slovenskej televízie a Slovenského rozhlasu. Jediná možnosť ako zabezpečiť finančné podmienky pre ich činnosť a rozvoj, je zvýšenie sadzby koncesionárskeho poplatku. Skončil som, pani predsedajúca. Z. Martináková, podpredsedníčka NR SR: Ďakujem, pán minister. Prosím, aby ste zaujali miesto určené pre navrhovateľov. Slovo má spravodajca, ktorého určil navrhnutý gestorský výbory pre vzdelanie, vedu, šport a mládež, kultúru a médiá, pán poslanec Tomáš Galbavý. Prepáčte, zabudla som.
Lehotský, Tomáš, poslanec NR SR (2023-06-27):
Ďakujem veľmi pekne. Vážený pán predsedajúci, dovoľte mi, prosím, ako určenému spravodajcovi výboru predniesť informáciu výborov Národnej rady. Národná rada uznesením č. 2309 z 23. mája 2023 pridelila návrh poslancov týmto výborom: výboru pre financie a rozpočet, ústavnoprávnemu výboru. Určila zároveň výbor pre financie a rozpočet ako gestorský výbor a lehotu na prerokovanie predmetného návrhu zákona v druhom čítaní vo výboroch. Poslanci Národnej rady, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. K predmetnému návrhu zákona zaujali výbory toto stanovisko: Odporúčanie pre Národnú radu návrh schváliť s pozmeňujúcimi a doplňujúcimi návrhmi – ústavnoprávny výbor. Výbor pre financie a rozpočet o návrhu nehlasoval, pretože nebol uznášaniaschopný. Z uznesenia výboru Národnej rady uvedeného pod bodom III tejto správy vyplývajú pozmeňujúce a doplňujúce návrhy uvedené pod bodom IV. Návrh spoločnej správy, vrátane stanoviska gestorského výboru prerokoval výbor na 133. schôdzi dňa 13. júna 2023. Stanovisko gestorského výboru, ani návrh spoločnej správy výboru neboli schválené, keďže návrh stanoviska gestorského výboru nezískal súhlas potrebnej väčšiny členov výboru. Predseda výboru poveril mňa, Tomáša Lehotského, aby som na seba prevzal úlohu spoločného spravodajcu, aby som na schôdzi Národnej rady informoval o výsledku rokovania výboru a navrhol Národnej rade postup pri hlasovaní podľa príslušných ustanovení rokovacieho poriadku. Ďakujem, skončil som. Otvorte, prosím, rozpravu.
Žitňanská, Lucia, poslankyňa NR SR (2013-06-17):
Ďakujem veľmi pekne. Táto schôdza bola, aj toto posledné vystúpenie, predovšetkým o invektívach, mám taký pocit. V tejto snemovni je málo rešpektu a úcty. Ale nemusíme sa mať navzájom v úcte, vôbec nie, to nie je povinnosť. Ale asi jedno by sme si mali uvedomiť, pán minister, že v jednom sme si tu všetci rovní, aj vy s Galkom, a síce, že v tejto miestnosti sme všetci preto, pretože nás sem zvolili voliči. A myslím si, že v situácii, keď existuje vážne podozrenie, že na spravodajských službách sa nelegálne nakladá s majetkom, keď existuje vážne podozrenie, že spravodajské služby sú v polorozklade, pretože nám tu defilujú dôstojníci spravodajskej služby, hovoria všeličo verejne a je evidentné, že tu existujú nejaké súboje vo vnútri týchto služieb, tak je úplne legitímne sa pýtať. A je úplne legitímne sa pýtať, čo s tým ďalej. Pretože máme tu v priamom prenose niečo, čo sa blíži tomu, že môžme povedať, že to je deštrukcia štátu alebo jednej zložky štátu. A to je strašne vážne. A preto parlament má právo sa pýtať, vláda to musí strpieť a vláda musí odpovedať na otázky poslancov, ale nie kvôli nám, nám poslancom, ale kvôli tým, ktorí nás sem zvolili, to znamená, kvôli občanom Slovenskej republiky. A ja musím povedať, že vy ako minister vnútra... (Prerušenie vystúpenia časomerom.)
Horváthová, Eva, poslankyňa NR SR (2021-03-16):
Áno, pani poslankyňa Cigániková, je tam vlastne uvedené, že k zdravotnej dokumentácii v prípade takéhoto nepriaznivého zdravotného stavu majú len, majú prístup len rodinní príslušníci, najbližší príbuzní len v rozsahu, v akom je to nevyhnutné pre daný zdravotný stav, na to sme si dali špeciálne pozor. A ešte som chcela dodať, že je tam aj možnosť písomného plnomocenstva pred takýmto nejakým, za života človeka, kedy môže povedať, že koho si vyslovene praje, aby mal prístup k zdravotnej dokumentácii. A doteraz je to v zákone tak, že môže len v tom rozsahu, ako splnomocní, to sme rozšírili, aby to bolo v celom rozsahu, pokiaľ si to samotný pacient praje. My si tiež myslíme, že ochrana súkromia a dát okolo zdravia pacienta je veľmi citlivá téma, takže naozaj len v nevyhnutnom rozsahu, ktorý sa týka jeho súčasného zdravotného stavu. V prípade napríklad aj tohto chlapca jediná možnosť u maminy bola, že kontaktovala obvodného lekára, ktorý musel písomne požiadať vlastne ošetrujúceho lekára z nemocnice, aby tie informácie dostali, no a on dal takú krátku správu, v akom stave je pacient, bez podrobných vyšetrení, bez nejakých možností, aby potom mamina to ďalej mohla konzultovať. Čiže v tomto naozaj vidíme takú neprávosť. Aspoň takýmto spôsobom chceme, jej už teda nepomôžeme, ale chceme pomôcť možným pacientom, ktorí s takouto situáciou a ich rodina sa bude potýkať. Ďakujem.
Laššáková, Jana, podpredsedníčka NR SR (2013-10-24):
Pán poslanec Galko, nech sa páči.
Pellegrini, Peter, predseda NR SR (2015-05-14):
Prezentujme sa a hlasujme o návrhu zákona ako o celku s odporúčaním gestorského výboru schváliť. (Hlasovanie.) Prítomných 132 poslancov, za hlasovalo 85, zdržalo sa 43 poslancov, nehlasovali 4. Konštatujem, že sme schválili vládny návrh novely zákona č. 314/2001 Z. z. o ochrane pred požiarmi. Týmto sme vyčerpali všetky body, o ktorých bolo treba hlasovať. Pán poslanec Huba.
B. Bugár, podpredseda NR SR: (2003-04-24):
(Hlasovanie.) Prítomných je 80 poslancov, za 69, proti 4, zdržalo sa 6, nehlasoval 1. (Potlesk.) Konštatujem, že sme schválili návrh skupiny poslancov Národnej rady na vydanie novely zákona č. 229/1991 Zb. o úprave vlastníckych vzťahov k pôde a inému poľnohospodárskemu majetku a zákona č. 281/1997 Z. z. o vojenských obvodoch. Ďakujem aj navrhovateľov, aj spravodajcovi, aj všetkým poslancom. Prerušujem rokovanie do zajtra do 9.00 hodiny a zajtra budeme pokračovať. (Prerušenie rokovania o 19.02 hodine.)
Hatráková, Katarína, poslankyňa NR SR (2022-09-21):
Uhm.
P. Paška, predseda NR SR: (2006-12-06):
(Hlasovanie.) 140 prítomných, 2 za, 117 proti, 20 sa zdržalo, 1 nehlasoval. Ani tieto body sme neschválili. Ďalej
Bugár Béla, podpredseda NR SR (2017-12-05):
Nech sa páči, prezentujme sa a hlasujme. (Hlasovanie.) Prítomných 133, za 118, zdržalo sa 14 poslancov, 1 nehlasoval. Konštatujem, že aj tento návrh uznesenia sme schválili. Teraz prosím pána poslanca Mihála, aby uviedol hlasovanie o bode 46 programu, teda o prvom čítaní návrhu skupiny poslancov na vydanie zákona, ktorým sa dopĺňa Zákonník práce (tlač 679). (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa dopĺňa zákon č. 311/2001 Z. z. Zákonník práce v znení neskorších predpisov a ktorým sa mení zákon č. 595/2003 Z. z. o dani z príjmov v znení neskorších predpisov , tlač 679.)